Pinkster 2019 - NG Kerk Somerset-Wes
admin1Geloofstories, Gemeentenuus07/06/2019	Leave a comment0
Die gemeentelede verlaat die kerkgebou na nog ‘n besondere boodskap tydens die afgelope Pinkster.
‘n Reeks besonder treffende boodskappe is deur agt predikers aangebied, almal met noue historiese bande met die gemeente. Elkeen is gevra om die boodskap te bring asof dit die laaste geleentheid sou wees om dit te doen.
Ter afsluiting is die Pinksterfees met die bygaande Nagmaal Sondag gevier onder leiding van ds. Gawie van Broekhuizen. Sy boodskap is opgesom deur die beeld dat ons Jesus se voorbeeld moet volg op die lewenspad gedurende die reis na die eindbestemming, wat presies aansluit met ons beskouing van onsself as ‘n Omgeegemeente.
Babette het weereens gesorg dat die orrelklanke en haar musikale vriende elke aand baie bygedra het tot die gewyde atmosfeer tydens die diens.
Na afloop van die diens het die meeste van die kerkgangers oorbeweeg na die kerksaal om verder heerlik saam te kuier en sop en broodjies te geniet. Die sop is deur 25 gemeentelede, ten bate van die span van Nepal Uitreik, verskaf.